譚國僑

譚國僑，係香港泛民主派政黨民協前任副主席，深水埗南山、大坑東及大坑西區前任區議員。

簡歷 
譚國僑大專讀香港浸會學院社會工作文憑，之後先後喺香港大學同香港中文大學讀社會工作碩士。

譚國僑自1985年開始係深水埗區議員，2011年選舉因轉選區而輸咗，2015年選舉贏返，2019年區選成功冧莊。佢喺區議會做過主席同副主席。佢亦做過市政局議員。

2012年，譚國僑代表民協參選立法會選舉九龍西選區直選，排名單頭位，結果高票落選，2016年佢再接再勵參選，不過亦都要落選。

2021年7月頭，佢正式劈炮唔撈，結束區議員生涯。

民協成員
前深水埗區議員
前市政局議員
香港浸會大學舊生
香港大學舊生
香港中文大學舊生
國僑